**Príručka pre elektronické podávanie žiadosti o vnútroštátnu doplnkovú platbu na VDJ prostredníctvom portálu slovensko.sk**

*Všeobecné upozornenia (nemusí byť, iba návrh) :*

*Formulár vypĺňajte pozorne, je potrebné preklikať všetky strany formulára. Po vyplnení je možné skontrolovať formálnu správnosť vyplnenia tlačidlom „Skontrolovať“.*

Žiadateľ (resp. predkladateľ) sa prihlási prostredníctvom svojho občianskeho preukazu na Ústredný portál verejnej správy (ÚPVS) <https://www.slovensko.sk/sk/titulna-stranka>. Prostredníctvom služby Pôdohospodárskej platobnej agentúry (PPA) „Podanie žiadosti o doplnkovú vnútroštátnu platbu na dobytčie jednotky (VDJ)“ sa zobrazí formulár, ktorý sa žiadateľovi sprístupní na vyplnenie prípadnú editáciu.



Údaje o Mene a priezvisku sú prebraté z elektronického občianskeho preukazu prihláseného používateľa.

V prípade, že disponujete predgenerovaným XML súborom pre elektronické podanie žiadosti o doplnkovú vnútroštátnu platbu na DJ (na požiadanie Vám bude zaslané z príslušného RP PPA na Vašu mailovú adresu uvedenú v IL z roku 2021), je potrebné si ho uložiť do Vášho počítača, odkiaľ ho následne viete nahrať do tejto žiadosti), použite tretiu voľbu v ponuke „Nahrať vyplnený XML formulár“, ktorá sa Vám zobrazí po kliknutí na ikonku s tromi bodkami. Žiadosť nie je možné podať skôr ako Identifikačný list, preto v prípade, ak ho nemáte podaný, je nutné prvotne podať IL (viď príručka pre podávanie IL). V prípade, že už bol podaný, je povinné zaškrtnúť políčko „Identifikačný list už bol podaný“



V prípade, že sťahovanie súboru bude úspešné, systém Vás o tejto skutočnosti informuje:



Ak nedisponujete xml súborom (napr. z dôvodu, že žiadate prvýkrát), je potrebné všetky údaje vo formulári jednotlivo vyplniť.

Vyplňte údaje o telefónnom čísle a emailovej adrese. Telefónne číslo uveďte v štandardizovanom medzinárodnom tvare.



Tlačítkom „Pokračovať“ sa prekliknete na ďalšiu stranu Vašej žiadosti, kde je potrebné vyplniť právnu formu, IČO a plné meno právnickej osoby



Vyplňte presnú adresu



V zaškrtávacom políčku zaškrtnite o ktorú operáciu máte záujem (v prípade nahratia .xml súboru z predgenerovaných zostáv Vám bude nahratá operácia z minulého roku, je však možné to zmeniť manuálne)



V zozname dojčiacich kráv/oviec a kôz doplňte potrebné údaje. Pri nahratí XML sa nahrá počet ušných značiek z predgenerovanej žiadosti, čo je možné manuálne zmeniť buď odobratím riadku pomocou „X“ na konci riadka alebo pridať pomocou tlačítka „Pridať“ na konci tejto zostavy...



Políčko „Spolu dojčiacich kráv/Oviec a kôz“ je vypĺňané automaticky podľa počtu ušných značiek



Údaje na tejto stránke (počet ks a dj) sú doplnené automaticky podľa počtu ušných značiek resp. poradového čísla





Vyznačte, že ste sa oboznámili s vyhlásením žiadateľa; tento údaj je povinný.



V prípade, ak chcete niektorý údaj zmeniť, je možné pomocou „Zmeniť“ urobiť ešte posledné opravy



Pred odoslaním formulár podpíšte. Uistite sa, že máte potrebné certifikáty a nainštalované potrebné aplikácie pre elektronický podpis. Po podpísaní a skontrolovaní žiadosť tlačítkom „Odoslať“ bude Vaša žiadosť zaslaná na PPA.



V prípade, že sa Vám zobrazí nasledovné okno, Vaša žiadosť bola úspešné odoslaná na PPA

